Document ID: /roh_data/filtered/fineweb-2-filterrobots_roh.jsonl.gz/58990

Il virolog e medi Andreas Cerny ha crititgà il pachet da mesiras da corona dal Cussegl federal. Envers SRF ha el ditg ch’i saja nairas uras, dentant na giajan las propostas betg lunsch avunda. Cumpareglià cun ils pajais vischins – ch’han per part introducì la regla da 2G – sajan questas mesiras plitost moderadas.
Persunalmain na craja el betg che las mesiras en Svizra tanschian. Il Cussegl federal decida oz davart las novas restricziuns ch’el ha tramess en consultaziun. En discussiun stattan l'obligatori da purtar mascrinas en tuttas parts endadens dad instituziuns e manaschis publics e l'obligatori da certificat tar inscunters privats.